Төшкө ашҡа ҡайтып килгәс, теге фотоларҙы фотошопҡа сығарып ҙурайтып ҡарай башланым һәм аһ иттем. Ҡайтып барғанда төшөргән бер фотола ҡала фрагменттары хасил булмаһынмы. Ныҡ алыҫтан төшөрөлгәс, әлбиттә, фотошопта яҡынайтҡанда сифаты юғала. Шулай ҙа боронғо биналар асыҡ төҫмөрләнә. Хатта уң яҡта мәсет һымағыраҡ бер бина ла күренгәндәй. Тауҙарға һыйынып ултырған ҡала. Ә ауылға китеп барғанда хасил булған ҡала тауҙар өҫтөндә ине. Был ҡаланан һул яҡтараҡ. Тимәк, күсә биргән. Гүйә, күктә инде. Болот, тиер инең, күктә болоттоң әҫәре лә юҡ ине.